O castiello de Troncedo se troba en un garrot en alto d'un cerro que fa parte natural d'a sierra de Campanué u d'o Turón, en as espuendas en dreita d'o barranco d'o Salinar, en una posición de tot avantallosa ta cosirar o paso más freqüent y comodo que siempre ha gosau existir entre a ribera de Graus (Ribagorza) y o sector más sud-oriental de Sobrarbe. A suya importancia estratechica se confirma con a linia visual que mantiene con l'asentamiento fortificau de Muro de Roda y con os castiellos de Sant Mitier.